CELEX: 32018D1105(01)
Language: lt
Date: 2018-10-05 00:00:00
Title: 2018 m. spalio 5 d. Komisijos įgyvendinimo sprendimas dėl vyno sektoriaus produkto specifikacijos pakeitimo paraiškos, nurodytos Europos Parlamento ir Tarybos reglamento (ES) Nr. 1308/2013 105 straipsnyje, paskelbimo Europos Sąjungos oficialiajame leidinyje („Vinos de Madrid“ (SKVN))

5.11.2018   
               
               
                  LT
               
               
                  Europos Sąjungos oficialusis leidinys
               
               
                  C 398/8
               
            
         KOMISIJOS ĮGYVENDINIMO SPRENDIMAS
         2018 m. spalio 5 d.
         dėl vyno sektoriaus produkto specifikacijos pakeitimo paraiškos, nurodytos Europos Parlamento ir Tarybos reglamento (ES) Nr. 1308/2013 105 straipsnyje, paskelbimo Europos Sąjungos oficialiajame leidinyje
         
         („Vinos de Madrid“ (SKVN))
         (2018/C 398/12)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 97 straipsnio 3 punktą,
         kadangi:
         
                     (1)
                  
                  
                     pagal Reglamento (ES) Nr. 1308/2013 105 straipsnį Ispanija pateikė paraišką iš dalies pakeisti pavadinimo „Vinos de Madrid“ specifikaciją;
                  
               
                     (2)
                  
                  
                     Komisija paraišką išnagrinėjo ir padarė išvadą, kad sąlygų, išdėstytų Reglamento (ES) Nr. 1308/2013 93–96 straipsniuose, 97 straipsnio 1 dalyje ir 100–102 straipsniuose, yra laikomasi;
                  
               
                     (3)
                  
                  
                     siekiant sudaryti sąlygas pareikšti prieštaravimą pagal Reglamento (ES) Nr. 1308/2013 98 straipsnį, produkto „Vinos de Madrid“ specifikacijos pakeitimo paraiška turėtų būti paskelbta Europos Sąjungos oficialiajame leidinyje,
                  
               NUSPRENDĖ:
         
            Vienintelis straipsnis
            Produkto „Vinos de Madrid“ (SKVN) specifikacijos pakeitimo paraiška pagal Europos Parlamento ir Tarybos reglamento (ES) Nr. 1308/2013 105 straipsnį yra pateikiama šio sprendimo priede.
            Remiantis Reglamento (ES) Nr. 1308/2013 98 straipsniu, paskelbus šį sprendimą atsiranda teisė per du mėnesius nuo jo paskelbimo Europos Sąjungos oficialiajame leidinyje dienos pareikšti prieštaravimą dėl šio straipsnio pirmoje pastraipoje nurodyto specifikacijos pakeitimo.
         
         
            Priimta Briuselyje 2018 m. spalio 5 d.
            
               
                  Komisijos vardu
               
               Phil HOGAN
               
                  Komisijos narys
               
            
         
         
            (1)  OL L 347, 2013 12 20, p. 671.
      
      
         
            PRIEDAS
            
               „VINOS DE MADRID“
            
            
               PDO-ES-A1525-AM02
            
            
               Paraiškos data: 2016 2 25
            
            PRODUKTO SPECIFIKACIJOS PAKEITIMO PARAIŠKA
            1.   Pakeitimui taikomos taisyklės
            
            Reglamento (ES) Nr. 1308/2013 105 straipsnis. Reikšmingas pakeitimas
            2.   Pakeitimo aprašymas ir priežastys
            
            2.1.   Pakeitimas, kuriuo siekiama išplėsti saugomos geografinės vietovės ribas, įtraukiant naują vietovės dalį pavadinimu El Molar
            
            Pakeitimo aprašymas ir priežastys
            Turimi tyrimai ir dokumentai rodo, kad su esama geografinės kilmės vietos nuoroda „Vinos de Madrid“ susijusi dabartinės geografinės vietovės administracinė riba nėra visiškai tinkama, kadangi neapima kito regiono, kuriame faktiškai gaminamas vynas ir kuriame gaminant dviejų kategorijų vyną (vyną ir rūšinį putojantį vyną), kuriam taikoma ši kilmės vietos nuoroda, išlaikyta tradicinė vynų gaminimo praktika. Dėl šios priežasties vynmedžių augintojai, vyno gamintojai ir vienuolikos savivaldybių, kurios sudaro vadinamąją El Molaro vietovės dalį, valdžios institucijos pareiškė norą prisijungti prie kilmės vietos nuorodos „Vinos de Madrid“.
            Produkto specifikacijos 4 skirsnyje reikia iš dalies pakeisti geografinę vietovę, kurioje gaminami vynai, kuriems taikoma kilmės vietos nuoroda „Vinos de Madrid“. Trys esamos vietovės dalys (Arganda, Navalkarneras ir San Martin de Valdeiglesias) papildomos ketvirta vietovės dalimi pavadinimu El Molar.
            Naująją El Molaro vietovės dalį sudaro 11 savivaldybių: Colmenar Viejo, El Molar, El Vellón, Patones de Arriba, Pedrezuela, San Agustín de Guadalix, Talamanca del Jarama, Torrelaguna, Torremocha del Jarama, Valdetorres de Jarama ir Venturada, kurioms būdingi tie patys gamtos ir žmogaus veiksniai, kaip ir dabar nustatytai su kilmės vietos nuoroda „Vinos de Madrid“ susijusiai geografinei vietovei, ir tas pats produkto bei geografinės vietovės ryšys.
            Tai reiškia, kad nuo šiol saugomą geografinę vietovę sudarys ne 59 dabartinės savivaldybės, sudarančios kitas tris vietovės dalis, o 70 savivaldybių.
            Taip pat reikia iš dalies pakeisti bendrojo dokumento 6 punktą, kad jo formuluotė atitiktų produkto specifikacijos 4 skirsnio formuluotę.
            2.2.   Vynų aprašymas
            
            Produkto specifikacijos 2 dalies a punktas „Analitinės savybės“ iš dalies keičiamas siekiant nurodyti mažiausią faktinę alkoholio koncentraciją (būtiną norint užtikrinti naujosios geografinės El Molaro vietovės dalies vienodumą), kuri baltųjų vynų atveju yra 11 %, rožinių vynų – 11,5 %, o raudonųjų vynų – 12 %. Pažymima, kad šios vertės yra tokios pačios, kaip ir nustatytosios dviejose dabartinėse vietovės dalyse (Navalkarnere ir San Martin de Valdeiglesiase). Nėra jokių specifinių verčių, taikomų analitiniams naujosios vietovės dalies parametrams; taikomos SKVN „Vinos de Madrid“ nustatytos vertės.
            Šis pakeitimas neturi poveikio bendrajam dokumentui.
            2.3.   Vyninių vynuogių veislė (-ės)
            
            Produkto specifikacijos 6 punktas iš dalies keičiamas taip, kad būtų nurodytos naujosios El Molaro vietovės dalies pagrindinės vynmedžių veislės: baltųjų vynų atveju – „Malvar“, o raudonųjų vynų atveju – „Red Grenache“.
            Bet kokiu atveju naujojoje vietovės dalyje ir esamose trijose vietovės dalyse išlaikomos tos pačios dabar patvirtintos vynmedžių rūšys – baltųjų vynų: „Malvar“, „Albillo Real“, „Airén“, „Viura“, „Torrontés“, „Parellada“, „Moscatel de grano menudo“ (smulkiųjų vynuogių „Muscat“) ir „Sauvignon Blanc“; raudonųjų vynų: „Tinto Fino“ („Tempranillo“ arba „Cencibel“), „Red Grenache“, „Merlot“, „Cabernet Sauvignon“, „Syrah“, „Petit Verdot“, „Graciano“ ir „Grenache Tintorera“).
            Šis pakeitimas neturi poveikio bendrajam dokumentui.
            2.4.   Ryšys su geografine vietove
            
            Vynas El Molaro vietovės dalyje pradėtas gaminti dar ankstyvaisiais viduramžiais. Seniausi regiono „vyno rūsiai“ datuojami IX ir X a. ir buvo arabų kilmės. Pirmasis įrašas apie San Agustin de Gvadalikse augančius vynuogynus datuojamas XIII a., o kitose savivaldybėse – XIV a. Ši veikla išliko iki šių dienų: esama 4 gamybos įmonių, 600 vynuogynų sklypų ir daugiau kaip 300 aktyvia veikla užsiimančių vynuogių augintojų. Todėl naujoji El Molaro vietovės dalis įtraukta į dabartinę kilmės vietos nuorodą „Vinos de Madrid“ ir jai būdinga ta pati istorija kaip ir kilmės vietos nuorodai „Vinos de Madrid“.
            Galima patvirtinti ir tai, kad naujajai El Molaro vietovės daliai būdingas toks pat vienodumas, t. y. vienodos dirvožemio ir klimato savybės, veislės, auginimo ir vynininkystės metodai bei dirvožemio savybės, susijusios su dabartine geografine vietove, saugoma pagal kilmės vietos nuorodą „Vinos de Madrid“.
            
               El Molar vietovės dalyje labiausiai paplitusios „Red Grenache“ ir „Malvar“ veislės. Čia jos auginamos nuo senų laikų. Šios veislės taip pat aptinkamos kitose dabartinėse vietovės dalyse, kuriose paplitusios ir kitos vynuogių veislės, čia gaminamiems vynams nuo neatmenamų laikų suteikiančios puikią reputaciją.
            Produkto specifikacijos 7 skirsnio a punktas „Išsami informacija apie geografinę vietovę. Gamtos veiksniai“ išplečiamas taip, kad būtų pridėta informacija apie El Molaro vietovės dalį.
            
                        —
                     
                     
                        El Molaro vietovės dalis išsidėsčiusi tarp Centrinės Kordiljeros ir Charamos upės.
                     
                  
                        —
                     
                     
                        El Molaro vietovės dalies dirvožemių aprašymas: El Molaro vietovės dalies dirvožemiai susidarė tokių geologinių medžiagų pagrindu, kaip granitas, kvarcas, molio skalūnas, dumblainio skalūnas, gneisas, smiltainis, mergelis, klinties mergelis, klintys ir arkozė. Šioje vietovės dalyje vynmedžiai išsidėstę atviroje kaimo teritorijoje ir Charamos upės aliuvinėse zonose, o dirvožemis yra trijų jau esančių vietovės dalių dirvožemių mišinys, t. y. palyginti plokščios aukštumos, esančios plote tarp upių (tai tinka visoms keturioms vietovės dalims). pH labai įvairus – nuo labai rūgštaus iki labai šarminio.
                     
                  
                        —
                     
                     
                        „Aukštis ir krituliai“: El Veljono ir Kolmenar Vjecho savivaldybės pridėtos prie aukštesnių su kalnais susijusių vietovių; San Martinas ir El Molaras nurodyti kaip vietovės dalys, kuriose iškrenta daugiausia kritulių.
                     
                  Produkto specifikacijos 7 dalies b punkte, kuriame nurodomi žmogaus veiksniai, tekstas „Malvar“ veislė, kilusi iš Argandos ir Navalkarnero“ pakeičiamas tekstu „Malvar“ veislė, kilusi iš Argandos, Navalkarnero ir El Molaro“. Taip pat iš dalies keičiant dalį, kurioje paaiškintas „Grenache“ veislės („Queen“) ryšys su Navalkarneru ir San Martinu, šis ryšys išplečiamas taip, kad apimtų Navalkarnerą, El Molarą ir San Martiną.
            Iš dalies pakeitus geografinę vietovę, patikslinami minimi skaičiai, taigi ankstesnės nuorodos į „tris vietovės dalis“ keičiamos į „keturias vietovės dalis“.
            Pakeista produkto specifikacijos 7 skirsnio c punkto „Priežastinis ryšys“ formuluotė, siekiant aiškiau pabrėžti kiekvienos vynuogių produkto kategorijos, kuriai taikoma kilmės vietos nuoroda „Vinos de Madrid“ (t. y. vynui ir putojančiam vynui), savybes, iš esmės arba išimtinai susijusias su geografine aplinka ir taikomas keturioms vietovės dalims:
            
               „Dėl fizinių geografinės aplinkos ypatybių ir klimato sąlygų (tam tikro aukščio plynaukštė ir upės, žemyninis klimatas, mažas kritulių kiekis, skurdūs dirvožemiai, kurių vidutinis našumas apie 3 000 kg/ha) derinio baltieji vynai yra sausi ir sodrūs, kartoko poskonio su prinokusių baltųjų vaisių natomis ir vidutinio arba mažo rūgštumo. Dėl šios priežasties ir rožiniams bei raudoniesiems vynams būdinga didelė alkoholio koncentracija ir intensyvi spalva, o skonis primena sunokusius arba pernokusius raudonuosius ar juoduosius vaisius.
               Putojantiems vynams (baltiesiems ir rožiniams) būdingi tie patys išskirtiniai vietovės elementai (charakteringi dirvožemio ir klimato veiksniai), taip pat tie patys kultūriniai ir žmogaus veiksniai (dydis, sodinimo tankumas, veislės, kultūrinė praktika, mažiausias bendras rūgštingumas – 5 g/l), suteikiantys jiems specifinių savybių – tam tikrą išvaizdą, aromatą (primenantį vynų nuosėdas) ir skonį. Dėl tradicinio gamybos metodo šie putojantys vynai yra švelnūs ir kreminiai, pasižymintys šioje geografinėje vietovėje gaminamų vynų aromatų ir skonių mišiniu. Per buteliuose vykstantį antrą fermentacijos procesą dėl perteklinio slėgio ir brendimo ant fermentacijos nuosėdų vynuose susidaro smulkūs, ilgai išliekantys burbuliukai, vaisinis, mikrobiologinis aromatas ir gaivus, aštrus skonis.
               Gamtinės geografinės aplinkos ypatybės kartu su per amžius sunkiai dirbusių vynmedžių augintojų darbu ir harmonija, pasiekta sodinant tinkamas veisles tinkamuose dirvožemiuose, sudaro sąlygas gaminti rūšinius unikalumu pasižyminčius vynus.“
            
            8 punktas. Bendrajame dokumente aprašytas (-i) ryšys (-iai) su geografine vietove iš dalies pakeičiamas (-i) taip, kad būtų pateikta naujo produkto specifikacijos teksto santrauka.
            2.5.   Galimybė padidinti našumą
            
            Aprašymas ir pagrindimas
            Pavasarį parengiama derlingumo ataskaita (žydėjimo aprašas), o prieš nuimant derlių pateikiama pagrįsta techninė ataskaita (kurioje vertinami tokie aspektai kaip krituliai žiemą arba pavasaris be šalnų), siekiant įrodyti, kad šie svyravimai neturės neigiamo poveikio saugomo produkto kokybei. Bet kuriuo atveju didžiausias leistinas padidėjimas neturi viršyti 25 % nustatytų ribų.
            Iš dalies keičiamas produkto specifikacijos 8 punktas „Papildomi reikalavimai“ ir bendrojo dokumento 2.5.1 skirsnis siekiant įtraukti galimybę padidinti našumą.
            BENDRASIS DOKUMENTAS
            1.   Įregistruotas pavadinimas
            
            „Vinos de Madrid“
            2.   Geografinės nuorodos tipas
            
            SKVN – saugoma kilmės vietos nuoroda
            3.   Vynuogių produktų kategorijos
            
            
                     
                        1.
                     
                     
                        Vynas
                     
                  
                     
                        5.
                     
                     
                        Rūšinis putojantis vynas
                     
                  4.   Vyno (-ų) aprašymas
            
            
               Vynas. Baltieji vynai
            
            
               
                  Išvaizda:
                jauni vynai blyškios šiaudų geltonos spalvos, kartais su šviesiai žaliais ir pilkais atspalviais, „Crianza“ ar „Reserva“ vynai – auksinės geltonos arba seno aukso spalvos. Ąžuolo statinėse fermentuotiems arba brandintiems baltiesiems vynams būdingi šiaudų geltonumo atspalviai, kurie vynui bręstant tampa auksiniais.
            
               
                  Aromatas:
                gaivus ir daugiausia vaisinis, su kaulavaisių arba sėklavaisių aromatais, taip pat tropiniais ir deginto cukraus aromatais. Ąžuolo statinėse fermentuotiems ir (arba) brandintiems vynams būdingi prieskonių, balzamo ir (arba) medžio aromatai, proporcingi vynų amžiui. „Sobremadres“ vynai gali turėti mielių aromatų.
            
               
                  Skonis:
                gaivus, rūgštokas skonis, pusiau saldžių ir saldžių vynų skonis saldus. Sodrus, kartoko poskonio. Lengvas, išliekantis vidutiniškai ilgai.
            
               
                  Mažiausia faktinė alkoholio koncentracija –
                10 % tūrio Argandos vietovės dalyje.
            
               
                  Didžiausias sieros dioksido kiekis –
                250, jei > 5 g/l cukraus.
            
               
                  Lakumo riba –
                16,7 mekv/l senesniuose nei vienų metų vynuose.
            
               
                  Mažiausias bendrasis „Sobremadres“ vynų rūgštingumas –
                5 g/l.
            
                        Bendrosios analitinės savybės
                     
                  
                        Didžiausia bendra alkoholio koncentracija (tūrio %)
                     
                     
                         
                     
                  
                        Mažiausia faktinė alkoholio koncentracija (tūrio %)
                     
                     
                        11
                     
                  
                        Mažiausias bendrasis rūgštingumas
                     
                     
                        4,5  g/l vyno rūgšties ekvivalento
                     
                  
                        Didžiausias lakiųjų rūgščių kiekis (miliekvivalentais litre)
                     
                     
                        13,3 
                     
                  
                        Didžiausias bendras sieros dioksido kiekis (miligramais viename litre)
                     
                     
                        180
                     
                  Nepateiktos vertės turi būtinai atitikti atitinkamais ES teisės aktais nustatytas ribas.
            
               Vynas. Rožiniai vynai
            
            
               
                  Išvaizda:
                rožinė su braškių, aviečių ar lašišos atspalviais; senesniuose nei dvejų metų arba brandintuose rožiniuose vynuose gali būti oranžinių spalvų.
            
               
                  Aromatas:
                gaivus ir vaisinis, su raudonųjų vaisių aromatais ir (arba) gėlių ir (arba) augalų kvapais. Senesniuose nei dvejų metų vynuose šie kvapai gali derėti su prieskonių aromatais, proporcingai vynų amžiui.
            
               
                  Skonis:
                gaivus, rūgštokas skonis, pusiau saldžių ir saldžių vynų skonis saldus. Sodrus, lengvas taninų skonis, išliekantis vidutiniškai ilgai.
            
               
                  Mažiausia faktinė alkoholio koncentracija –
                11 % tūrio Argandos vietovės dalyje.
            
               
                  Didžiausias sieros dioksido kiekis –
                250, jei > 5 g/l cukraus.
            
               
                  Didžiausias lakumas –
                16,7 mekv/l senesniuose nei vienų metų vynuose.
            
                        Bendrosios analitinės savybės
                     
                  
                        Didžiausia bendra alkoholio koncentracija (tūrio %)
                     
                     
                         
                     
                  
                        Mažiausia faktinė alkoholio koncentracija (tūrio %)
                     
                     
                        11,5 
                     
                  
                        Mažiausias bendrasis rūgštingumas
                     
                     
                        4,5  g/l vyno rūgšties ekvivalento
                     
                  
                        Didžiausias lakiųjų rūgščių kiekis (miliekvivalentai litre)
                     
                     
                        13,3 
                     
                  
                        Didžiausias bendras sieros dioksido kiekis (miligramais viename litre)
                     
                     
                        180
                     
                  Nepateiktos vertės turi būtinai atitikti atitinkamais ES teisės aktais nustatytas ribas.
            
               Vynas. Raudonieji vynai
            
            
               Išvaizda: jaunų vynų spalva raudona, nuo violetinių iki vyšninių atspalvių, o brandintų vynų – nuo rubinų iki plytų raudonumo.
            
               Aromatas: jaunų vynų kvapas gaivus, vaisinis ir (arba) augalinis, o ąžuolo statinėse pagaminti ir brandinti vynai gali turėti medžio aromatų. Brandinti vynai gali turėti džiovintų vaisių, prieskonių, aromatinių augalų aromatų, taip pat degintų ir (arba) mineralinių aromatų. „Sobremadres“ vynai gali turėti mielių aromatų.
            
               Skonis: taninų, šiltas ir ilgai išliekantis. Jaunų vynų skonis vaisinis, o ąžuolo statinėse fermentuotas ir (arba) brandintas vynas turi ąžuolo statinės poskonių.
            „Sobremadres“ vynams būdingas tam tikras sodrumas.
            
               Mažiausia faktinė alkoholio koncentracija– 11,5 % tūrio Argandos vietovės dalyje.
            
               Didžiausias sieros dioksido kiekis– 200, jei > 5 g/l redukuojančiųjų cukrų.
            
               Lakumo riba– 16,7 mekv/l senesniuose nei vienų metų vynuose.
            
               Mažiausias bendrasis „Sobremadres“ vynų rūgštingumas– 5 g/l.
            
                        Bendrosios analitinės savybės
                     
                  
                        Didžiausia bendra alkoholio koncentracija (tūrio %)
                     
                     
                         
                     
                  
                        Mažiausia faktinė alkoholio koncentracija (tūrio %)
                     
                     
                        12
                     
                  
                        Mažiausias bendrasis rūgštingumas
                     
                     
                        4,5  g/l vyno rūgšties ekvivalento
                     
                  
                        Didžiausias lakiųjų rūgščių kiekis (miliekvivalentai litre)
                     
                     
                        13,3 
                     
                  
                        Didžiausias bendras sieros dioksido kiekis (miligramais viename litre)
                     
                     
                        150
                     
                  Nepateiktos vertės turi būtinai atitikti atitinkamais ES teisės aktais nustatytas ribas.
            
               Rūšinis putojantis vynas
            
            
               Išvaizda: nuo blyškios šiaudų geltonos iki šiek tiek auksinės spalvos, priklausomai nuo amžiaus. Pamažu kylančių subtilių burbuliukų gausa. Rožinių putojančių vynų spalva – braškių arba lašišos rožinė.
            
               Aromatas: vaisiniai ir mikrobiologiniai aromatai.
            
               Skonis: gaivus ir aštrus, rožiniams vynams būdingas tam tikras sodrumas; vynai, kuriuose cukraus kiekis viršija 10 g, saldūs.
            
                        Bendrosios analitinės savybės
                     
                  
                        Didžiausia bendra alkoholio koncentracija (tūrio %)
                     
                     
                         
                     
                  
                        Mažiausia faktinė alkoholio koncentracija (tūrio %)
                     
                     
                         
                     
                  
                        Mažiausias bendrasis rūgštingumas
                     
                     
                        5 g/l vyno rūgšties ekvivalento
                     
                  
                        Didžiausias lakiųjų rūgščių kiekis (miliekvivalentai litre)
                     
                     
                        10
                     
                  
                        Didžiausias bendras sieros dioksido kiekis (miligramais viename litre)
                     
                     
                         
                     
                  Nepateiktos vertės turi būtinai atitikti atitinkamais ES teisės aktais nustatytas ribas.
            5.   Vyno gamybos metodai
            
            a.   Pagrindiniai vynininkystės metodai
            
            
               Auginimo praktika
            
            Visiems vynams taikomi pasėlių tvarkymo metodai
            Sodinimo tankumas 900–4 000 poskiepių hektare.
            Formavimas ir genėjimas Vynmedžiai formuojami taikant formavimo sistemą, kuria suteikiama taurės forma arba kurioje naudojami špaleriai, paliekant ne daugiau kaip 16 vaisingų pumpurų ant vieno poskiepio arba 36 000 pumpurų viename hektare.
            Tam tikrais sezonais Reguliavimo taryba savo nuožiūra arba suinteresuotų vynmedžių augintojų prašymu gali nustatyti kitokį didžiausią derlingumą iš hektaro. Tam tikslui šios srities kompetentingos institucijos (remdamosi surinktomis atitinkamomis techninėmis ataskaitomis) privalo pateikti ataskaitą, įrodančią, kad pakeitimas neturės neigiamo poveikio saugomo produkto kokybei. Bet kuriuo atveju šis pakeitimas neturi viršyti 25 % nustatytos ribos.
            
               Specifinis vynininkystės metodas
            
            Didžiausia nustatyta išeiga – 74 litrai misos iš kiekvieno 100 kg derliaus.
            Cukraus kiekis vynuogėse, tinkamose naudoti vynui su kilmės vietos nuoroda gaminti, turi būti 170 laipsnių viename misos litre arba didesnis.
            Baltieji ir raudonieji vynai, kuriuose dėl specialaus gamybos metodo yra endogeninės kilmės anglies dujų, atsiradusių misos fermentacijos metu naudojant „madres“ (traiškytas vynuoges be kotelių), gali būti ženklinami užrašu „Sobremadres“.
            Putojantis vynas gaminamas iš baltojo ir rožinio vyno.
            Gamyboje gali būti naudojamos tik patvirtintos vynuogių veislės. Gamyba vykdoma taikant tradicinį metodą.
            
               Su vyno gamyba susiję apribojimai
            
            Kai misa gaminama iš pirmą kartą perdirbamų šviežių vynuogių arba kai raudonasis vynas gaminamas iš fermentuotų išspaudų, procesuose, kurie taikomi siekiant gauti produktus, tinkamus produktams su kilmės vietos nuoroda „Vinos de Madrid“ gaminti, mechanines sistemas galima naudoti tik jei jos nepažeidžia kietųjų kekės dalių; draudžiama naudoti didelio greičio centrifuginius traiškytuvus.
            Negalima pašildyti vynuogių arba kaitinti misos ar vynų su išspaudomis, kad būtų pagreitintas dažančios medžiagos ekstrahavimas.
            b.   Didžiausia išeiga
            
            „Malvar“, „Airén“, „Viura“, „Parellada“ ir „Torrontés“ veislės:
            8 000 kg vynuogių iš hektaro.
            „Malvar“, „Airén“, „Viura“, „Parellada“ ir „Torrontés“ veislės:
            56 hektolitrai iš hektaro.
            Kitos veislės:
            7 000 kg vynuogių iš hektaro.
            Kitos veislės:
            49 hektolitrai iš hektaro.
            6.   Nustatyta geografinė vietovė
            
            Vynų, kuriems taikoma kilmės vietos nuoroda „Vinos de Madrid“, gamybos vietovę sudaro žemė, esanti šiose Madrido srities savivaldybėse, apimančiose Argandos, Navalkarnero, San Martin de Valdeiglesiaso ir El Molaro vietovės dalis:
            
                        —
                     
                     
                        Argandos vietovės dalis:
                        
                           Ambite, Aranjuez, Arganda del Rey, Belmonte de Tajo, Brea del Tajo, Campo Real, Carabaña, Colmenar de Oreja, Chinchón, the „El Encín“ estate (Alcalá de Henares), Estremera, Fuentidueña de Tajo, Getafe, Loeches, Mejorada del Campo, Morata de Tajuña, Nuevo Baztán, Olmeda de las Fuentes, Orusco, Perales de Tajuña, Pezuela de las Torres, Pozuelo del Rey, Tielmes, Titulcia, Torres de la Alameda, Valdaracete, Valdelaguna, Valdilecha, Villaconejos, Villamanrique de Tajo, Villar del Olmo ir Villarejo de Salvanés;
                     
                  
                        —
                     
                     
                        Navalkarnero vietovės dalis:
                        
                           El Alamo, Aldea del Fresno, Arroyomolinos, Batres, Brunete, Fuenlabrada, Griñón, Humanes de Madrid, Moraleja de Enmedio, Móstoles, Navalcarnero, Parla, Serranillos del Valle, Sevilla la Nueva, Valdemorillo, Villamanta, Villamantilla, Villanueva de la Cañada ir Villaviciosa de Odón;
                     
                  
                        —
                     
                     
                        San Martin de Valdeiglesiaso vietovės dalis:
                        
                           Cadalso de los Vidrios, Cenicientos, Colmenar del Arroyo, Chapinería, Navas del Rey, Pelayos de la Presa, Rozas de Puerto Real, San Martín de Valdeiglesias ir Villa del Prado;
                     
                  
                        —
                     
                     
                        El Molaro vietovės dalis:
                        
                           Colmenar Viejo, El Molar, El Vellón, Patones de Arriba, Pedrezuela, San Agustín de Guadalix, Talamanca del Jarama, Torrelaguna, Torremocha del Jarama, Valdetrorres del Jarama ir Venturada.
                     
                  7.   Pagrindinės vyninių vynuogių veislės
            
            
                         
                     
                     
                        RED GRENACHE - LLADONER
                     
                  
                         
                     
                     
                        ALBILLO REAL
                     
                  
                         
                     
                     
                        MALVAR
                     
                  
                         
                     
                     
                        TEMPRANILLO - CENCIBEL TEMPRANILLO - TINTO FINO
                     
                  8.   Ryšys (-iai) su geografine vietove
            
            
               Vynas ir rūšinis putojantis vynas
            
            Šiaurėje ir vakaruose teritorija, kuriai taikoma SKVN „Vinos de Madrid“, ribojasi su Ispanijos Centrine Kordiljera – vertikalia ašimi, atskiriančia Madridą nuo Kastilijos ir Leono. Rytuose ji ribojasi su Alkarija – tam tikro aukščio atšiauraus klimato mažai derlinga arba visai nederlinga plynaukšte, kuri yra natūrali riba su Kastilijos-La Mančos plynaukšte. Tacho upė sudaro natūralią ribą pietuose. Vietovėje kertasi šeši vandens keliai, žymintys vynmedžių aklimatizacijos vietas: San Martin del Valdeiglesiaso vietovės dalis yra tarp Centrinės Kordiljeros ir Alberčės upės; Navalkarnero vietovės dalis yra tarp Alberčės ir Gvadaramos upių; El Molaro vietovės dalis yra tarp Centrinės Kordiljeros ir Charamos upės, o Argandos vietovės dalis – tarp Gvadaramos ir Tacho upių.
            Argandos vietovės dalyje vyraujančiam dirvožemiui būdingas didelis kalkių kiekis ir mergelis, kurio sudėtyje yra gipso (šarminis pH); Navalkarnero vietovės dalyje dirvožemis silicinis, lygumose pH rūgštinis; San Martin del Valdeiglesiaso vietovės dalyje dirvožemis daugiausia granitinis, prieškalnėse ir nuokalnėse pH rūgštinis; El Molaro vietovės dalyje dirvožemis susiformavo labai įvairių geologinių medžiagų pagrindu ir jam būdingas kitose trijose vietovės dalyse aptinkamų dirvožemių derinys.
            Vynmedžiai auga 480–1 000 metrų aukštyje. Vietovei būdingas žemyninis Viduržemio jūros klimatas, vidutinis metinis kritulių kiekis – 658 mm, temperatūra svyruoja nuo 40 iki -17 C. Saulės šviesos valandų skaičius svyruoja nuo 2 300 iki 2 800 valandų.
            Šios dirvožemio ir klimato sąlygos turėjo įtakos žmogaus veiksniams, t. y. konkrečiam vynmedžių tvarkymo būdui – tradiciškai jie auginami taikant formavimo sistemas, kuriomis suteikiama taurės forma, be drėkinimo, sodinimo tankumas nedidelis, o augalų apsaugos priemonių naudojama nedaug. Gamtos veiksniai nulėmė ir sodintas veisles: Argandoje, Navalkarnere ir El Molare sodinta čia kilusi „Malvar“ veislė, o San Martin del Valdeiglesiase – tradicinė „Albillo Real“ veislė. Raudonųjų vynų atveju pagrindinėmis veislėmis įvairiose vietovės dalyse laikomos „Tinto Fino“ Argandoje ir „Red Grenache“ Navalkarnere, San Martin del Valdeiglesiase ir El Molare, kadangi jos čia tradiciškai augintos nuo senų laikų ir kadangi jos daro lemiamą poveikį gaminamų vynų aromatui ir skoniui.
            Kalbant apie vietines veisles, „Malvar“ yra kilusi iš Argandos, Navalkarnero ir El Molaro, o „Albillo Real“ yra tradicinė veislė San Martin del Valdeiglesiase. Kalbant apie raudoniesiems vynams naudojamas veisles, „Tinto Fino“ yra vietinė Argandos veislė, o „Red Grenache“ – vietinė Navalkarnero, San Martin del Valdeiglesiaso ir El Molaro veislė.
            Kalbant apie tradicinius vyno gamybos metodus, akcentuojami „Sobremadre“ vynai, išpilstomi į butelius nenusunkti po to, kai misa buvo palikta sąlytyje su taip vadinamu „madres“ (traiškytomis vynuogėmis be kotelių).
            Iš „Albillo Real“ ir „Malvar“ veislių pagamintiems vynams būdingas kompleksinis aromatas, kuriame dominuoja baltųjų vaisių, obuolių ir kriaušių natos. Jų skonis primena sunokusius vaisius. Iš „Grenache“ ir „Tempranillo“ veislių pagamintiems raudoniesiems ir rožiniams vynams būdingi raudonųjų uogų aromatai ir sunokusių vaisių skonis.
            Visi šie klimato, dirvožemio, veislių ir žmogaus veiksniai kartu suteikia šioje vietovėje gaminamiems vynams su kilmės vietos nuoroda tam tikrų unikalių savybių: paprastai nedidelė išeiga (vidutiniškai užauginama maždaug 3 000 vynuogių kg/ha), didelės alkoholio koncentracijos vynai (14° raudonųjų vynų ir 12,5° baltųjų vynų), vidutinis ar silpnas rūgštumas, raudonieji vynai intensyvios spalvos, sunokusių arba itin sunokusių vaisių aromato (daugeliu atvejų panašiu į uogienės), baltieji vynai paprastai su kriaušių ir obuolių pokvapiu, o rožiniai ir raudonieji vynai – su raudonųjų ir juodųjų vaisių natomis. Mineralinis skonis su Viduržemio jūros augalų pokvapiais, taip pat būdingas prinokusių vaisių skonis ir aromatas.
            Rūšiniai putojantys vynai gaminami iš baltųjų ir rožinių vynų, tik iš „Malvar“, „Albillo Real“, „Torrontés“, „Viura“, „Parellada“, „Red Grenache“ ir „Tinto Fino“ veislių; jiems būdingi tie patys išskirtiniai vietovės elementai (charakteringi dirvožemio ir klimato veiksniai), taip pat tie patys kultūriniai ir žmogaus veiksniai (dydis, sodinimo tankumas, veislės, kultūrinė praktika, mažiausias bendras rūgštingumas – 5 g/l), suteikiantys jiems specifinių savybių – tam tikrą išvaizdą, aromatą (primenantį vynų nuosėdas) ir skonį (švelnų ir kreminį). Dėl tradicinio gamybos proceso, kuris taikomas gaminant šiuos natūralius putojančius vynus, įskaitant jų brandinimo butelyje etapą ir jų antrą fermentaciją, jiems būdingi smulkūs, ilgai išliekantys burbuliukai, vaisių ir mikrobiologinis aromatas ir gaivus, aštrus skonis.
            9.   Kitos pagrindinės sąlygos
            
            
               Teisinis pagrindas
            
            Nustatytas nacionalinės teisės aktuose.
            
               Kitų sąlygų tipas
            
            Papildomos su ženklinimu susijusios nuostatos.
            
               Sąlygos aprašymas
            
            Vartojimui skirti vynai turi turėti Reguliavimo tarybos išduotą garantinę plombą ir etiketes arba numeruotas antrines etiketes. Jos turi būti pritvirtinamos vyno gamykloje laikantis tos institucijos nustatytų standartų, kad jų nebūtų galima panaudoti antrą kartą ir vėliau.
            
               Teisinis pagrindas
            
            Nustatytas nacionalinės teisės aktuose.
            
               Kitų sąlygų tipas
            
            Pakavimas nustatytoje geografinėje vietovėje.
            
               Sąlygos aprašymas
            
            Vynus, kuriems taikoma kilmės vietos nuoroda „Vinos de Madrid“, gali pakuoti ir vežti tik tos išpilstymo įmonės, kurias įregistravo ir patvirtinto Reguliavimo taryba ir kurios įsikūrusios toje vietovėje, kurioje jie gaminami, kad būtų išsaugotos specifinės produkto fizinės, cheminės ir (arba) organoleptinės savybės ir tokiu būdu apsaugota kilmės vietos nuorodos kokybė ir reputacija, remiantis veiklos vykdytojų saugomoje vietovėje sukaupta patirtimi ir tradicinėmis žiniomis (išsamiomis žiniomis apie konkrečias vynų savybes, įgytomis per daugelį metų).
            Tikslas – užtikrinti vynų kilmę ir ypač jų kokybę, stengiantis, kad vynai nepatektų į netinkamas aplinkos sąlygas, kurios gali turėti įtakos juslinėms jų savybėms (oksidacijos-redukcijos reiškinys, temperatūrų svyravimai ir t. t.) ir dėl to pakeisti šią SKVN apibrėžiančius aspektus.
            Visi vartojimui skirti saugomi vynai prieš juos siunčiant turi būti išpilstyti į butelius. SKVN saugomus vynus galima išleisti į apyvartą ir siųsti tik vyno gamykloms išpilsčius juos į jų kokybei ir prestižui nekenkiančius butelius. Atsižvelgiant į tai, kad vynų išpilstymas į butelius yra vienas iš svarbiausių aspektų siekiant apsaugoti gamybos proceso (ir, kai tinkama, brandinimo proceso) metu vynams suteiktas savybes, jį turi atlikti tik vyno gamyklos savo išpilstymo patalpose, esančiose saugomoje nustatytoje vietovėje.
            
               Nuoroda į produkto specifikaciją
            
            http://www.madrid.org/cs/Satellite?blobcol=urldata&blobheader=application%2Fpdf&blobheadername1=Content-Disposition&blobheadervalue1=filename%3DPliego+de+condiciones+DO+vinos+de+Madrid.+Modificacion+subzona+El+Molar.+v180215.pdf&blobkey=id&blobtable=MungoBlobs&blobwhere=1352947741300&ssbinary=true